《何积之送予风溪不及题诗旅店以示》
清代·陈起书

归人欲归还惜别，风霜满眼马蹄疾。断猿寒雁警秋空，野火疏星乱村夕。

我归君送六十里，瞻望弗及仍相失。旅舍无酒溪萧瑟，风动残镫半明灭。

耳边有人话畴昔，细听方知虫唧唧。南辕北辕两归辙，人心非隔山水隔。

但使两心无阡陌，别久欲知情更结。一聚一散何足说，君更来时看题壁。

作者简介：（1798—1855）清湖南郴州人，字通甫，号松心。贡生。候选训导。有《撼山草堂遗稿》。